Ալեքսեյ Վորոբյով

**Ալեքսեյ Վլադիմիրովիչ Վորոբյով** (, ), ռուս երգիչ, երգահան և դերասան։

Նա ներկայացրել է Ռուսաստանը Եվրատեսիլ 2011 երգի մրցույթում՝ գրավելով 16-րդ հորիզոնականը։

## Կենսագրություն
### Վաղ տարիներ
Ալեքսեյ Վորոբյովը ծնվել է 1988 թվականի հունվարի 19-ին Ռուսաստանի Տուլա քաղաքում, Վլադիմիր Վիկտորովիչ և Նադեժդա Նիկոլաևնա Վորոբյովների ընտանիքում։ Ունի ավագ եղբայր՝ Սերգեյը, և կրտսեր քույր՝ Գալինան։ Սերգեյը երաժշտական դպրոցում սովորել է նվագել ակորդեոն, իսկ Գալինան՝ դաշնամուր։ Ալեքսեյ Վորոբյովը մանկության տարիներին զբաղվել է ֆուտբոլով, խաղացել է Տուլայի պատանեկան թիմի կազմում։

### Երաժշտական կարիերա
Սովորելով երաժշտական դպրոցի ակորդեոնի դասարանում՝ Ալեքսեյ Վորոբյովը մասնակցել է տարբեր մրցույթների։ Եղել է Տուլայի «Услада» ժողովրդական անսամբլի մենակատար։ 2005 թվականին հաղթել է Ռուսաստանի IV Դելֆիական խաղերում՝ «Ժողովրդական երգեցողություն» անվանակարգում և ստացել ոսկե մեդալ սոլո կատարման համար։ Նույն թվականին նա մասնակցել է «Հաջողության գաղտնիքը» հեռուստանախագծին՝ զբաղեցնելով երրորդ տեղը։ Ապա տեղափոխվել է Մոսկվա և ընդունվել Էստրադային-ջազային արվեստի երաժշտական ուսումնարան։ 2006 թվականին պայմանագիր է կնքել *Universal Music Russia*-ի հետ։ 2006 թվականի հուլիսին, երբ Սանկտ Պետերբուրգում անցկացվում էր «Մեծ ութնյակի» գագաթնաժողովը, Ալեքսեյ Վորոբյովը եղել է «Պատանեկան ութնյակ» նախագծի հիմնը կատարողներից մեկը, ինչպես նաև ելույթ է ունեցել փակման արարողության ժամանակ։

2007 թվականին՝ MTV Russia Music Awards չորրորդ մրցանակաբաշխության ժամանակ, Ալեքսեյ Վորոբյովն արժանացել է *«MTV հայտնություն»* մրցանակի։

2008 թվականին Ալեքսեյ Վորոբյովն իր *«Новая русская Калинка»* երգով «Եվրատեսիլ» մրցույթի նախընտրական փուլում զբաղեցրել է հինգերորդ տեղը։ Ըստ որոշ փորձագետների՝ այդ երգը խախտում էր մրցույթի կանոնները, քանի որ չի կարելի ուղղակիորեն օգտագործել ժողովրդական երգի բառեր, այսինքն՝ առաջին տեղը գրավելու դեպքում Ալեքսեյ Վորոբյովը չէր կարող ներկայացնել Ռուսաստանը հիմնական մրցույթում։

2009 թվականին Ալեքսեյ Վորոբյովն իր «Ангелом быть» երգով կրկին անցել է «Եվրատեսիլ» մրցույթի ազգային փուլի եզրափակիչ, սակայն ստիպված է եղել հանել իր թեկնածությունը այլ նախագծում զբաղված լինելու պատճառով։

2011 թվականին Ալեքսեյ Վորոբյովը պայմանագիր է կնքել երաժշտական պրոդյուսեր RedOne-ի հետ, ով հայտնի էԼեդի Գագայի, Էնրիկե Իգլեսիասի, Աշերի ու այլոց հետ իր աշխատանքներով։ Պայմանագրի համաձայն՝ Ալեքսեյ Վորոբյովը հանդես է եկել Ալեքս Սպարոու(*Alex Sparrow*) կեղծանունով, ինչը նրա ազգանվան բառացի թարգմանությունն է։

## Սկավառակագրություն
### Ալբոմներ
* *Վորոբյովի ստի դետեկտորը* (2011)

### Սինգլներ
* 2006 &nbsp;-&nbsp;*Ամառ*
* 2006 &nbsp;-&nbsp;*Ռուսները մոռացել են*
* 2007 &nbsp;-&nbsp;*Ալիսա*
* 2007 &nbsp;-&nbsp;*Աղջնակ*
* 2007 &nbsp;-&nbsp;*Հիմա կամ երբեք*
* 2008 &nbsp;-&nbsp;*Desire*
* 2008 &nbsp;-&nbsp;*Նոր ռուսական կալինկա*
* 2008 &nbsp;-&nbsp;*Ձանձրույթ*
* 2008 &nbsp;-&nbsp;*Դու և ես*
* 2008 &nbsp;-&nbsp;*Մոռացիր ինձ*
* 2009 &nbsp;-&nbsp;*Ակկորդեոն*
* 2009 &nbsp;-&nbsp;*Իրականություն*
* 2010 &nbsp;-&nbsp;*Shout It Out*
* 2010 &nbsp;-&nbsp;*Բամ Բամ*
* 2011 &nbsp;-&nbsp;*Get You*
* 2012 &nbsp;-&nbsp;*Ավելին քան սեր*
* 2013 &nbsp;-&nbsp;*Խելագարվել առանց քեզ*

### Տեսահոլովակներ
* 2006 &nbsp;-&nbsp;*Ամառ*
* 2006 &nbsp;-&nbsp;*Ռուսները մոռացել են*
* 2007 &nbsp;-&nbsp;*Ալիսա*
* 2007 &nbsp;-&nbsp;*Հիմա կամ երբեք*
* 2008 &nbsp;-&nbsp;*Նոր ռուսական կալինկա*
* 2008 &nbsp;-&nbsp;*Մոռացիր ինձ*
* 2010 &nbsp;-&nbsp;*Shout It Out*
* 2010 &nbsp;-&nbsp;*Բամ Բամ*

## Ծանոթագրություններ

## Արտաքին հղումներ
* Վորոբյովի պաշտոնական կայք էջը 

Կատեգորիա:21-րդ դարի երգիչներ
Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուսաստանի մասնակիցները Եվրատեսիլ երգի մրցույթում